CELEX: 52017PC0774
Language: fi
Date: 2017-12-18
Title: Ehdotus EUROOPAN PARLAMENTIN JA NEUVOSTON ASETUS asetuksen (EU) 2016/1139 muuttamisesta tiettyjä Itämeren silakkakantoja koskevien kalastuskuolevuuden vaihteluvälien ja suojatasojen osalta

EUROOPAN KOMISSIO
            Bryssel 18.12.2017
            COM(2017) 774 final
            2017/0348(COD)
            Ehdotus
            EUROOPAN PARLAMENTIN JA NEUVOSTON ASETUS
            asetuksen (EU) 2016/1139 muuttamisesta tiettyjä Itämeren silakkakantoja koskevien kalastuskuolevuuden vaihteluvälien ja suojatasojen osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Yhtenä nykyisen yhteisen kalastuspolitiikan uudistuksen
                  1
                keskeisistä tavoitteista on saavuttaa kaikkien kantojen osalta kestävän enimmäistuoton hyödyntämistaso kalakantojen palauttamiseksi kestäville tasoille eli kestävän enimmäistuoton mahdollistavien biomassatasojen yläpuolelle ja pitämiseksi näillä tasoilla. Meren elollisten luonnonvarojen kestävään hyödyntämiseen voidaan päästä parhaiten, jos kalastuksenhoitoon sovelletaan monivuotista lähestymistapaa hyväksymällä monivuotisia kalastuksenhoitosuunnitelmia, joissa otetaan nykyisen yhteisen kalastuspolitiikan mukaisesti huomioon eri kalastusten ja kalakantojen erityispiirteet. Monivuotisten hoitosuunnitelmien olisi muodostettava kehys kantojen kestävälle hyödyntämiselle määrittelemällä selkeästi kalakantojen tilan ennakoimattoman kehityksen osalta sovellettavat aikarajat ja suojamekanismit.
            
            
               Vuonna 2013 perustettiin Euroopan parlamentin, neuvoston ja Euroopan komission kesken monivuotissuunnitelmia käsittelevä toimielinten välinen työryhmä sopimaan siitä, millä tavoin jatkossa voitaisiin helpottaa monivuotisten suunnitelmien laatimista ja käyttöönottoa yhteisen kalastuspolitiikan mukaisesti. Se päätti, että kestävää enimmäistuottoa vastaava tavoite olisi ilmaistava tutkijoiden ilmoittamana Fmsy-arvojen vaihteluvälinä, jonka lainsäätäjät sitten vahvistaisivat ja joka otettaisiin käyttöön suunnitelmalla. Neuvosto toteuttaisi vuosittain toimenpiteet kalastusmahdollisuuksien vahvistamiseksi ja jakamiseksi tieteellisten lausuntojen perusteella ja siten, että suunnitelman tavoitteet saavutetaan
                  2
               .
            
            
               Ensimmäinen monivuotinen hoitosuunnitelma yhteisen kalastuspolitiikan uudistuksen jälkeen hyväksyttiin Itämeren alueelle. Asetuksella (EU) 2016/1139 vahvistettiin Itämeren turska-, silakka- ja kilohailikantoja, jäljempänä ’asianomaiset kannat’, koskeva monivuotinen suunnitelma, jäljempänä ’suunnitelma’. Suunnitelman tavoitteena on varmistaa, että asianomaisten kantojen hyödyntäminen palauttaa kannat kestävän enimmäistuoton mahdollistavia tasoja suuremmiksi ja pitää ne tällaisilla tasoilla. Suunnitelmassa asetetaan määrälliset tavoitteet eli kalastuskuolevuuden vaihteluvälit sekä säilyttämisen viitearvot, jotka ilmaistaan MSY Btrigger- ja Blim-arvoina. Edellä mainittujen muuttujien numeeriset arvot saatiin Kansainvälisen merentutkimusneuvoston (ICES) vuonna 2015 esittämästä tieteellisestä lausunnosta
                  3
               . Vuonna 2017 suoritetusta tieteellisestä arvioinnista ilmenee, että Selkämeren silakan ja Perämeren silakan kantojen kestävän enimmäistuoton arvot ovat muuttuneet.
            
            
               Asetuksen (EU) 2013/1139 5 artiklan 6 kohdassa säädetään, että jos komissio katsoo tieteellisten lausuntojen perusteella, että kyseisen asetuksen liitteessä II esitetyt säilyttämisen viitearvot eivät enää vastaa asianmukaisesti suunnitelman tavoitteita, mainitut arvot voidaan saattaa kiireellisesti Euroopan parlamentin ja neuvoston tarkistettavaksi.
            
            
               Tästä syystä komissio aikoo esittää uusimpien ja parhaiden käytettävissä olevien tieteellisten lausuntojen perusteella asetuksen (EU) 2016/1139 muuttamista.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Tieteelliset taustatiedot muutosta varten esitti ICES, joka suoritti vuonna 2017 Selkämeren ja Perämeren silakkakantojen arvioinnin
                  4
               . Yksi tutkijoiden tarkastelemista keskeisistä kysymyksistä oli kannan yksilöiminen, toisin sanoen se, olisiko kyseiset kaksi aluetta yhdistettävä yhdeksi arviointialueeksi vai olisiko niitä jatkossakin tarkasteltava erikseen. Kannat päätettiin yhdistää seuraavin perustein:
            
            
               a) vahvaa biologista näyttöä ei ollut kantojen yhdistämisen eikä erillään pitämisen puolesta;
            
            
               b) Perämeren silakan osalta ei ole saatavilla riittävästi tietoja laadukkaan arvioinnin tekemiseksi, ja on epätodennäköistä, että tämä tilanne voisi parantua tulevaisuudessa;
            
            
               c) ei ole huolta siitä, että kalakannan pienempää osaa, Perämeren silakkaa, kalastettaisiin liikaa, jos se yhdistetään suurempaan Selkämeren silakkakantaan.
            
            
               Kyseisten kahden kannan yhdistämisen jälkeen ICES arvioi kestävän enimmäistuoton uudet viitearvot. Uusi FMSY point -arvo on 0,21. Laskettiin vastaava FMSY-vaihteluväli, jolloin tulokseksi saatiin FMSY lower-arvo 0,15 ja FMSY upper-arvo 0,21. Koska on todennäköistä, että kannan biomassa vähenee alle turvallisten tasojen, FMSY upper-arvo rajoitetaan samaksi kuin FMSY point-arvo 0,21. Vastaavien MSY Btrigger- ja Blim-biomassatasojen laskettiin olevan 283 180 tonnia ja 202 272 tonnia.
            
            
               Erillistä vaikutustenarviointia ei tehty, sillä kestävän enimmäistuoton käsitteen soveltamista kalastuksenhoitoon on jo arvioitu yhteisen kalastuspolitiikan uudistuksen tueksi laaditun vaikutustenarvioinnin yhteydessä. Silloin myös arvioitiin kestävän enimmäistuoton saavuttamisen vaikutuksia määrällisesti
                  5
               . Uusi vaikutustenarviointi ei tuottaisi enempää tietoa niiden tietojen lisäksi, jotka ovat aiemmin suoritetun arvioinnin perusteella jo käytettävissä. Voimassa olevaan asetukseen tehtävät muutokset ovat sen 5 artiklan 6 kohdan mukaisia ja perustuvat tieteelliseen lausuntoon. Ne ovat välttämättömiä, jotta voitaisiin vahvistaa Itämerta koskevat vuotuiset kalastusmahdollisuudet tai tapauksen mukaan tarkistaa niitä ja jotta uusi yhteinen kalastuspolitiikka toimisi asianmukaisesti.
            
            
               3.EHDOTUKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Pääasiallinen toimi on helpottaa saamaan kalastus kestäväksi, kuten yhteisen kalastuspolitiikan uudistuksessa on tavoitteena, saattamalla kestävään enimmäistuottoon liittyvät arvot parhaiden käytettävissä olevien tieteellisten lausuntojen mukaisiksi.
            
            
               Oikeusperusta
            
            
               Euroopan unionin toiminnasta tehdyn sopimuksen 43 artiklan 2 kohta.
            
         
         
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan.
            
            
               Suhteellisuusperiaate
            
            
               Ehdotus koskee jo voimassa olevien toimenpiteiden muuttamista, minkä vuoksi esille ei nouse suhteellisuusperiaatteeseen liittyviä ongelmia.
            
            
               Sääntelytavan valinta
            
            
               Ehdotettu sääntelytapa: Euroopan parlamentin ja neuvoston asetus.
            
            
               Muut vaihtoehdot eivät soveltuisi seuraavista syistä: asetusta on muutettava asetuksella.
            
            
               4.TALOUSARVIOVAIKUTUKSET
            
            
               Tästä toimenpiteestä ei aiheudu unionille lisämenoja.
            
            
               2017/0348 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               asetuksen (EU) 2016/1139 muuttamisesta tiettyjä Itämeren silakkakantoja koskevien kalastuskuolevuuden vaihteluvälien ja suojatasojen osalta
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  6
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
         
         
            
               (1)Euroopan parlamentin ja neuvoston asetuksella (EU) 2016/1139
                  7
                vahvistetaan Itämeren turska-, silakka- ja kilohailikantoja koskeva monivuotinen suunnitelma, jäljempänä ’suunnitelma’. Suunnitelman tarkoituksena on edistää yhteisen kalastuspolitiikan tavoitteiden saavuttamista ja erityisesti varmistaa, että meren elollisten luonnonvarojen hyödyntäminen palauttaa pyydettyjen lajien kannat kestävän enimmäistuoton mahdollistavia tasoja suuremmiksi ja pitää ne tällaisilla tasoilla.
            
            
               (2)Asetuksen (EU) 2016/1139 1 artiklassa määritellään asianomaiset Itämeren kalakannat, joihin kuuluvat myös Selkämeren silakkakanta ja Perämeren silakkakanta. Kyseisten kantojen täyden lisääntymiskyvyn turvaamiseksi mainitun asetuksen liitteissä I ja II vahvistetaan tietyt säilyttämisen viitearvot, kuten kalastuskuolevuuden vaihteluvälit ja kutukannan biomassan viitearvot.
            
            
               (3)Kansainvälisen merentutkimusneuvoston (ICES) vuonna 2017 suorittama Selkämeren silakkakannan ja Perämeren silakkakannan arviointi osoitti, että mainitut kaksi kantaa ovat toistensa kaltaiset. Tämän vuoksi ICES yhdisti kyseiset kaksi kantaa yhdeksi, muutti sen maantieteellisen levinneisyysalueen rajoja ja arvioi uudelleen kalastuskuolevuuden vaihteluvälit kestävän enimmäistuoton tasolla sekä vastaavat säilyttämisen viitearvot. Tämä johti erilaiseen kannan määritelmään sekä erilaisiin numeerisiin arvoihin kuin ne, jotka on vahvistettu asetuksen (EU) 2016/1139 1 artiklassa sekä liitteissä I ja II.
            
            
               (4)Asetuksen (EU) 2016/1139 5 artiklan 6 kohdassa säädetään, että jos komissio katsoo tieteellisten lausuntojen perusteella, että kyseisen asetuksen liitteessä II esitetyt säilyttämisen viitearvot eivät enää vastaa asianmukaisesti suunnitelman tavoitteita, mainitut arvot voidaan saattaa kiireellisesti Euroopan parlamentin ja neuvoston tarkistettavaksi.
            
            
               (5)On aiheellista muuttaa kiireellisesti asetuksen (EU) 2016/1139 1 artiklan e ja f alakohtaa ja sen liitteitä I ja II sen varmistamiseksi, että asianomaisia kantoja koskevat kalastusmahdollisuudet vahvistetaan ajantasaisten säilyttämisen viitearvojen mukaisesti.
            
            
               (6)Sen vuoksi asetusta (EU) 2016/1139 olisi muutettava,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
               Asetuksen (EU) 2016/1139 muuttaminen
            
            
               Muutetaan asetus (EU) 2016/1139 seuraavasti:
            
            
               1)Muutetaan 1 artiklan 1 kohta seuraavasti:
            
            
               a)korvataan e alakohta seuraavasti:
            
            
               ”e) silakka (Clupea harengus) ICES-osa-alueilla 30–31 (Pohjanlahden silakka);”;
            
            
               b)kumotaan f alakohta.
            
            
               2)Korvataan liitteessä I Selkämeren silakkakantaa ja Perämeren silakkakantaa koskevat kohdat seuraavalla kohdalla:
            
            
                     
                        ”Pohjanlahden silakka
                     
                  
                  
                     
                        0,15–0,21
                     
                  
                  
                     
                        0,21–0,21”
                     
                  
               
               3) Korvataan liitteessä II Selkämeren silakkakantaa ja Perämeren silakkakantaa koskevat kohdat seuraavalla kohdalla:
            
            
                     
                        ”Pohjanlahden silakka
                     
                  
                  
                     
                        283 180
                     
                  
                  
                     
                        202 272”
                     
                  
               
               2 artikla
               Voimaantulo
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
         
         
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        EUVL L 354, 28.12.2013, s. 22.
               
               
                  
                     (2)
                  
                        Monivuotissuunnitelmia käsittelevä työryhmä. Loppuraportti, huhtikuu 2014 
                  http://www.europarl.europa.eu/meetdocs/2009_2014/documents/pech/dv/taskfor/taskforce.pdf
               
               
                  
                     (3)
                  
                        ICES special request advice. ICES advice 2015, Book 6. EU:n pyyntö ICES:lle FMSY-arvon vaihteluvälien ilmoittamisesta tiettyjen Pohjanmeren ja Itämeren kantojen osalta.
               
               
                  
                     (4)
                  
                        ICES 2017. Report of the Benchmark Workshop on Baltic Stocks (WKBALT), 7.–10. helmikuuta 2017, Kööpenhamina, Tanska. ICES CM 2017/ACOM:30. 108 s.
               
               
                  
                     (5)
                  
                        SEC(2011) 891. 
               
               
                  
                     (6)
                  
                        EUVL C , , s. .
               
               
                  
                     (7)
                  
                        Euroopan parlamentin ja neuvoston asetus (EU) 2016/1139, annettu 6 päivänä heinäkuuta 2016, Itämeren turska-, silakka- ja kilohailikantoja ja näitä kantoja hyödyntäviä kalastuksia koskevasta monivuotisesta suunnitelmasta, neuvoston asetuksen (EY) N:o 2187/2005 muuttamisesta ja neuvoston asetuksen (EY) N:o 1098/2007 kumoamisesta (EUVL L 191, 15.7.2016, s. 1).